МИНИСТЕРСТВО НА ЗЕМЕДЕЛИЕТО И ХРАНИТЕ
ПОКАНА ЗА УЧАСТИЕ
[bookmark: _GoBack]Коледен фермерски базар в рамките на Sofia Christmas Fest 2026
Министерството на земеделието и храните (МЗХ) кани земеделските производители – бенефициенти по Програмата за развитие на селските райони (ПРСР) 2014–2020 г. и Стратегическия план за развитие на земеделието и селските райони (СПРЗСР) 2023–2027 г., да заявят участие в Коледния фермерски базар, който за поредна година ще бъде част от Sofia Christmas Fest пред Националния дворец на културата (НДК) в София.
Базарът ще се проведе от 20 ноември до 27 декември 2026 г., всеки ден от 11:00 до 22:00 ч., в пространството около втората каскада на фонтаните пред НДК. За представяне на земеделската продукция МЗХ осигурява 21 оборудвани коледни къщички.
Участието на земеделските производители се организира от МЗХ в рамките на Sofia Christmas Fest, като изложбеното пространство е осигурено по договор с „БИ ЕС ДЖИ МЕДИЯ“ ЕООД. Инициативата има за цел да популяризира българската земеделска продукция и успешните проекти, подкрепени с европейски средства, да насърчи прекия контакт между производителите и потребителите и да представи приноса на подпомагането за развитието на селските райони.
За да се даде възможност на повече производители от различни региони на страната да се включат, участието ще бъде организирано на ротационен принцип за период от 7 (седем) последователни календарни дни за всеки одобрен участник.
Кандидатите посочват в заявлението предпочитан 7-дневен период и по желание резервен период. При повече заявки за едни и същи дати или при запълване на наличните места МЗХ може да предложи друг период в рамките на събитието. Посочването на предпочитани дати не гарантира тяхното предоставяне.
Желаещите да участват следва да попълнят приложеното заявление по образец, като представят информация за стопанството, подпомогнатия проект, продукцията, която ще изложат, и предпочитания период. Постъпилите заявления ще бъдат разгледани и оценени по предварително определени критерии за подбор.
Приоритет при подбора ще се дава на земеделски производители, които не са участвали в предходни издания на базара, както и на производители от приоритетните сектори по СПРЗСР 2023–2027 г. При разпределянето на местата ще се цели разнообразие на представената продукция и регионално представителство.
Подаване на заявления
Срок за кандидатстване: в срок до 13 ноември 2026 г.
Електронен адрес за изпращане: ehadjinicolova@mzh.government.bg и yzhelezova@mzh.government.bg

Приложение: Заявление за участие в Коледен фермерски базар 2026
За информация: Елена Хаджиниколова, тел: 02/985 11 333
                            Яна Железова, тел: 02/985 11 354

Одобрените кандидати ще бъдат уведомени за определения им период и организационните условия за участие.
Нека заедно представим качеството и разнообразието на българската земеделска продукция!

